
R E F E R A T   D E   A P R O B A R E
privind aprobarea Devizului general actualizat, în conformitate cu prevederile Legii nr. 141/2025, pentru obiectivul de investiții ”REABILITARE ȘI EXTINDERE REȚEA APĂ POTABILĂ STRADA ȘTEAMPURILE 
VECHI, MUNICIPIUL BRAD, JUDEȚUL HUNEDOARA”

Prin Hotărârea Consiliului Local al Municipiului Brad nr. 169 din 31.08.2023 a fost aprobată documentația tehnico-economică – faza D.T.A.C., precum și Devizul general aferent obiectivului de investiții „REABILITARE ȘI EXTINDERE REȚEA APĂ POTABILĂ STRADA STEAMPURILE VECHI, MUNICIPIUL BRAD, JUDEȚUL HUNEDOARA”.
Potrivit documentației aprobate, valoarea totală a investiției a fost de 236.071,32 lei (cu T.V.A.), respectiv 199.410,60 lei (fără T.V.A.), din care valoarea aferentă capitolului C+M = 181.610,58 lei (cu T.V.A.), respectiv 152.613,93 lei (fără T.V.A.).
Ulterior aprobării documentației, a intrat în vigoare Legea nr. 141/2025 privind unele măsuri fiscal-bugetare cu modificările și completările ulterioare. Conform prevederilor art. II pct. 42 din actul normativ menționat, cota standard de taxă pe valoarea adăugată aplicabilă operațiunilor taxabile a fost majorată de la 19% la 21%.
Având în vedere că, la data intrării în vigoare a dispozițiilor legale menționate, lucrările aferente obiectivului de investiții nu au fost demarate și nu au fost încheiate contracte de execuție care să producă efecte juridice sub aspectul aplicării cotei de T.V.A., se impune actualizarea Devizului general prin aplicarea noii cote de T.V.A., anterior inițierii procedurilor de atribuire și executării investiției.
Actualizarea are caracter exclusiv fiscal și nu determină modificarea soluției tehnice aprobate, a indicatorilor tehnico-economici sau a valorilor estimate fără T.V.A., aceasta vizând numai recalcularea valorilor cu T.V.A. în conformitate cu legislația fiscală în vigoare.
În urma aplicării cotei standard de T.V.A. de 21%, valoarea totală actualizată a Devizului general este de 240.913,29 lei (cu T.V.A.), respectiv 199.410,60 lei (fără T.V.A.), din care valoarea lucrărilor de construcții-montaj (C+M) este de 184.662,86 lei (cu T.V.A.), respectiv 152.613,93 lei (fără T.V.A.).
În considerarea celor prezentate, pentru asigurarea conformității documentației tehnico-economice cu prevederile legale în vigoare, precum și pentru asigurarea finanțării și implementării în condiții de legalitate a obiectivului de investiții, se impune aprobarea actualizării Devizului general.
În contextul celor de mai sus am inițiat prezentul proiect de hotărâre prin care am propus aprobarea Devizului general actualizat, în conformitate cu prevederile Legii nr. 141/2025, pentru obiectivul de investiții ”REABILITARE ȘI EXTINDERE REȚEA APĂ POTABILĂ STRADA  ȘTEAMPURILE VECHI, MUNICIPIUL  BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 44 alin. (1) din Legea nr. 273/2006 privind finanţele publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. (2) lit. d), alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

